
Hallépcsők hidraulikai paramétereinek vizsgálata szoftveres végeselemes módszer alkalmazásával

Kulcsszavak: Hallépcsők; vándorlási útvonala; végeselemes módszer; ANSYS, analízis futtatása
Kutatómunkám során egy általam meghatározott paraméterekkel rendelkező, de szakirodalmi adatoknak megfelelő medence jellegű hagyományos halátjáró vizsgálatát végeztem el ANSYS programban végeselemes módszer használatával. Megvizsgáltam hazai és nemzetközi viszonylatban a duzzasztógátak és különböző vízi műtárgyak vízi élővilágra gyakorolt káros hatásait, továbbá a hallépcsők nélkülözhetetlen szerepét a halak és egyéb vízi élőlények vándorlási periódusaiban. A hallépcsők hazánkban legtöbbször előforduló típusainak bemutatását követően a dolgozatom második fő egységében bemutattam az általam tervezett hallépcső 2 dimenziós, valamint 3 dimenziós terveinek és modelljeinek készítési menetét. Miután elkészítettem a modelleket hidraulikai számítások segítségével vizsgáltam a nedvesített kerület, nedvesített terület és hidraulikus sugár alakulását a vízmélység függvényében. Ezt követően ANSYS programban a kiszámított értékekkel és paraméterekkel lefuttattam a vizsgálatot egy adott medencére meghatározva. A kapott eredmények igazolták, hogy az általam tokfélékre méretezett halátjáróban a kialakuló vízsebesség megfelelő a megengedett maximális vízhozam esetén. Az alkalmazott módszer megfelelő és megbízható támogatást nyújtott a vizsgálatokhoz.



